Page:Jamie's bad wife.pdf/2

( 2 )

JAMlE’s BAD WIFE.

JAMIE lad, hear my advice,

And warnin’ tak’ by me, man;

For if ye get a wife like me,

You’ll rue’t until ye die, man;

For when lhrt I was in my youth.

Like you, I then cou’d quench my drouth,

But now I darena wet my mouth,

For Maggy’s tongue, de’il drive her south

To some place far awa’, man.

On Sunday, if I spier for Will,

She swears I’m seeking drink, man;

Then o’er my head, wi’ furious rage,

The tangs aloud will clink, man.

This is the life that I must bear,

She’ll harle out my very hair;

And then she’ll rage, and curse, and swear,

And cry, Ye dog, I’ll gi’e ye mair,

Tho’ for ye I should die, man.

And, Jamie, when I got her first,

I thought mysel’ enrich’d, man!

Her beauty, and her bonny claes

They had me sae bewitch’d, man.

I had nae power to see her ill,

She led me at her will,

Poor simple youth, I hadna skill,

But thought that she was like mysel’,

For love and unity, man.